Big Ben word herdoopDie 'Big Ben'-toring word herdoop om koningin Elizabeth se sestigste jaar op die troon te herdenk. Foto:capitalfm.co.ke Die Britse owerheid sal na verwagting ŉ besluit ondersteun om die naam van die “Big Ben”-horlosietoring in Londen na die Elizabeth-toring te verander. David Cameron, Nick Clegg en Ed Miliband is van die senior amptenare wat die besluit ondersteun. Die voorstel geniet ook ondersteuning van ŉ meerderheid parlementêre lede, asook Buckinghampaleis. Luidens ŉ TimesLive berig sal die Britse regering aan die einde van die maand bymekaar kom waar die voorstel deurgevoer sal word. Die besluit is soortgelyk aan ŉ huldeblyk wat koningin Victoria na haar sestigste jaar op die troon ontvang het. Die toring aan die teenoorgestelde kant van die Westminsterpaleis, wat toe as die “Koning se Toring” bekend gestaan het, is na die Victoria-toring herdoop. Koningin Victoria en haar agter-agterkleindogter, Elizabeth, is die enigste twee koninklikes wat tot dusver ŉ Diamant-jubileum gevier het. Klik hier vir meer inligting.